stanford-oval/wikipedia huggingface dataset:
Nate Guenin
Ura

Guenin varattiin New York Rangersiin numerolla 127 vuoden 2002 varaustilaisuudessa. Neljän Ohio State Buckeyesissä pelatun yliopistovuoden jälkeen, Guenin teki vapaana pelaajana 16. elokuuta 2006 Philadelphia Flyersin kanssa sopimuksen. Guenin teki ammattilaisdebyyttinsä kaudella 2006-2007 Flyersin AHL-yhteistyöseura Philadelphia Phantomsissa. Myöhemmin kauden aikana hän teki myös NHL-debyyttinsä. Ensimmäisen pisteensä hän sai syöttäessään kaksi maalia New Jersey Devilsiä vastaan 31. maaliskuuta 2007.
Kahden pääasiassa Phantomsissa viettämänsä kauden jälkeen Guenin siirtyi Pittsburgh Penguinsiin 3. heinäkuuta 2009. 11. helmikuuta 2010 Pittsburgh kauppasi hänet St. Louis Bluesiin vastineeksi Steven Wagnerista.
2. heinäkuuta 2010 Guenin siirtyi yhden vuoden sopimuksella Columbus Blue Jacketsiin. Hän aloitti kauden 2010-2011 AHL:ssä Springfield Falconsissa, mutta hänet kutsuttiin pian tekemään Blue Jackets -debyyttiänsä Minnesota Wildia vastaan 16. lokakuuta 2010. Kolmen Columbuksessa pelatun pelin jälkeen Guenin palasi Falconsiin ja 4. tammikuuta 2011 hänet kaupattiin Anaheim Ducksiin Trevor Smithin tilalle.
17. kesäkuuta 2011 Guenin teki kahden vuoden mittaisen jatkosopimuksen Anaheimin kanssa. Seuraavan kauden hän aloitti Anaheimin NHL-kokoonpanossa, jossa teki uransa ensimmäisen NHL-maalin 7. lokakuuta 2011 Buffalo Sabresia vastaan. Guenin pelasi 15 peliä Ducksissa ennen siirtymistään farmijoukkue Syracuse Crunchiin.
NHL:n työsulkukaudella 2012-2013 Guenin pelasi Syracuse Crunchissa joukkueen kapteenina. 13. tammikuuta 2013 Anaheim asetti hänet waiver -listalle. Guenin teki kauden aikana 66 pelissä 4 maalia ja 24 pistettä.
5. heinäkuuta 2013 Guenin teki vapaana pelaajana vuoden mittaisen kaksisuuntaisen sopimuksen Colorado Avalanchen kanssa. Avalanchen yhdeksän ensimmäisen pelin jälkeen joukkueen päävalmentaja Patrick Roy kertoi hänen pysyvän NHL:ssä kauden loppuun. 7. tammikuuta 2014 Guenin teki kahden vuoden jatkosopimuksen Avalanchen kanssa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nate Guenin
Käännös suomeksi
Nate Prosser

| Nate Prosser |
| --- | --- |

Henkilötiedot
Syntynyt: 7. toukokuuta 1986 (ikä 38) Elk River
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  93 kg
Seura
Seura:  Philadelphia Flyers
Sarja:  NHL
Pelinumero:  39
Pelaajaura
Pääsarjaura:  2010–
Aik. seurat:  Minnesota Wild   St. Louis Blues
Nathanael Christian Prosser (s. 7. toukokuuta 1986) on yhdysvaltalainen jääkiekkoilija, joka pelaa NHL-seura Philadelphia Flyersissa.
Ura

Prosser siirtyi varaamattomana vapaana agenttina Minnesota Wildiin pelattuaan ennen sitä neljä kautta Coloradon yliopistossa.
Prosser teki NHL-debyyttinsä Wildissa kauden 2009–2010 lopulla 5. huhtikuuta 2010 Edmonton Oilersia vastaan.
Kauden 2011–2012 aikana Prosser ja Wild solmivat kahden vuoden mittaisen jatkosopimuksen 6. helmikuuta 2010. 7. helmikuuta 2012 Prosser teki ensimmäisen maalinsa NHL:ssä Columbus Blue Jacketsia vastaan. Myöhemmin kaudella Prosser sai yhden ottelun pituisen pelikiellon puskettuaan päällään Chicago Blackhawksin Jamal Mayersia maalinedustungoksessa.
21. heinäkuuta 2014 neljän Wildin organisaatiossa vietetyn kauden jälkeen, Pronger siirtyi vapaaksi agentiksi, jona teki yhden vuoden kaksisuuntaisen sopimuksen St. Louis Bluesin kanssa. Prosser ei onnistunut harjoitusleirin aikana vakuuttamaan ja hankkimaan paikkaa NHL-kokoonpanossa. Hänet asetettiin waiver -listalle, josta Minnesota Wild poimi hänet takaisin itselleen.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nate Prosser
Käännös suomeksi
Nate Ruess

| Nate Ruess |
| --- | --- |

Henkilötiedot
Koko nimi:  Nathaniel Joseph Ruess
Syntynyt: 26. helmikuuta 1982 (ikä 42) Iowa City, Iowa, Yhdysvallat
Ammatti:  muusikko, laulaja, lauluntekijä
Muusikko
Aktiivisena:  2000–
Tyylilajit:  Indie rock, indie pop, alternative rock, power pop
Soittimet:  laulu
Yhtyeet:  The Format, Fun.
Levy-yhtiöt:  Fueled By Ramen, Nettwerk
Aiheesta muualla
nateruess.com
  [ Muokkaa Wikidatassa ] [ ohje ]  
Nathaniel Joseph ”Nate” Ruess (s. 26. helmikuuta 1982 Iowa City, Iowa) on yhdysvaltalainen indie/indie rock -laulaja-lauluntekijä. Ruess toimii Fun.-yhtyeen laulajana. Aiempina vuosina hän on toiminut The Format -yhtyeen solistina. Ruess perusti Fun.-yhtyeen vuonna 2008 Andrew Dostin ja Jack Antonoffin kanssa. Yhtyeen kappale ”We Are Young” oli yksi vuoden 2012 suosituimpia kappaleita. Hän lauloi myös Pinkin kanssa dueton ”Just Give Me a Reason”.
Ruess julkaisi ensimmäisen singlensä sooloartistina 23. helmikuuta 2015.
Aiheesta muualla

Kuvia tai muita tiedostoja aiheesta Nate Ruess Wikimedia Commonsissa
Nate Robinson

| Nate Robinson |
| --- | --- |

Henkilötiedot
Koko nimi:  Nathaniel Cornelius Robinson
Syntynyt: 31. toukokuuta 1984 (ikä 40) Seattle, Washington, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  175 cm
Paino:  82 kg
NBA-varaus:  21. varaus 2005 (Phoenix Suns)
Pelaajaura
Yliopistojoukkueet
2002–2005:  Washington Huskies
Seurajoukkueet
2005–2010 2010–2011 2011 2012 2012–2013 2013–2015 2015 2015 2016:  New York Knicks Boston Celtics Oklahoma City Thunder Golden State Warriors Chicago Bulls Denver Nuggets Los Angeles Clippers New Orleans Pelicans Hapoel Tel Aviv BC
Nathaniel Cornelius ”Nate” Robinson (s. 31. toukokuuta 1984 Seattle, Washington) on yhdysvaltalainen koripalloilija. 175 senttiä (kengät jalassa) pitkänä hän on NBA:n historian kolmenkymmenen lyhimmän pelaajan joukossa. Painoa hänellä on 82 kiloa. Robinson siirtyi kesällä 2013 Denver Nuggetsiin, mitä ennen oli edustanut NBA-urallaan New York Knicksiä, Boston Celticsiä, Oklahoma City Thunderia, Golden State Warriorsia ja Chicago Bullsia.
Robinson on voittanut NBA:n donkkikilpailun vuosina 2006, 2009 ja 2010. Hänen piste-ennätyksensä, 45 pistettä, syntyi 3. elokuuta 2008 Portland Trail Blazersia vastaan.
Kesällä 2016 Robinson tavoitteli pelipaikkaa amerikkalaisen jalkapallon NFL:stä. Hän harjoitti lajia nuorempana ennen keskittymistä koripalloon.
Aiheesta muualla

NBA:n pelaajaprofiili (englanniksi)
Nemo

Nemo (lat. ”ei kukaan”) voi tarkoittaa seuraavia asioita:
Nemo, etunimi
Nemo, kranaatinheitin
Nemo, Nightwishin kappale ja single
NEMO, hiukkasfysiikan koe
Nemo, eteläpohjalainen yhtye
Nemo, tiedostonhallintaohjelmisto
Nemoa etsimässä, Disneyn elokuva
Kapteeni Nemo, kirjallisuuden henkilöhahmo
Kapteeni Nemo, suomalainen blues-yhtye
Kustannusosakeyhtiö Nemo, kirjankustantamo
Pikku Nemo Höyhensaarilla, sarjakuva
Ville Nieminen, jääkiekkoilija (lempinimeltään Nemo)
Citroën Nemo, pakettiautomalli
Nemo (oik. Nemo Mettler), sveitsiläinen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nemo”, voi hakea sivunnimihaulla, laajalla sivunnimihaulla tai tekstihaulla.
Nemišajeve

| Nemišajeve (Немішаєве) |
| --- | --- |
 Osten-Saksen kartanon rauniot
 lippu:  vaakuna
 Kiovan alue Ukrainassa, alla kaupungin sijainti alueella
 Nemišajeve
 Koordinaatit: 50.568°N, 30.1015°E 
Valtio:  Ukraina
Alue:  Kiovan alue
Piiri:  Butšan piiri
Pinta-ala:  
 – Kokonaispinta-ala:  5 865 km²
Väkiluku (2021):  7 841
Aikavyöhyke:  UTC+2
 – Kesäaika:  UTC+3
Postinumero:  07853, 07854
Suuntanumero(t):  +380 4577
 
 http://rada.gov.ua/ 
Infobox OKVirheellinen NIMI-arvo: 
Nemišajeve (ukr. Немішаєве) on kaupunkityyppinen taajama Ukrainan Kiovan alueella. Nemišajeve on osa Borodjankan piiriä. Vuoden 2021 alussa Nemišajeven taajamassa arvioitiin asuvan 7 841 henkeä.
Kristerssonin hallitus

| Kristerssonin hallitus |
| --- | --- |
  Ruotsin kuningaskunnan  hallitus
 Virassa
 Ulf Kristerssonin hallitus 2022.
Valtionpäämies:  Kaarle XVI Kustaa
Jäsenet
Hallituksen johtaja:  Ulf Kristersson
Hallituksen varajohtaja:  Ebba Busch
Hallituspuolueet:   Maltillinen kokoomus  Kristillisdemokraatit  Liberaalit  Hallituksen tukipuolueet  Ruotsidemokraatit 
Hallituksen asema:  Vähemmistöhallitus
Oppositiopuolueet:   Pääoppositiopuolue  Sosiaalidemokraatit  Muut oppositiopuolueet  Vasemmistopuolue  Keskustapuolue  Ympäristöpuolue Vihreät 
Historia
Vaalit:  2022
Edellinen:  Andersson
Kristerssonin hallituksen neuvottelut järjestettiin Tidön linnassa.
Kristerssonin hallitus (ruots. Regeringen Kristersson) on Ruotsin nykyinen hallitus, joka astui virkaansa 18. lokakuuta 2022. Kristerssonin hallituskoalitioon kuuluvat Ulf Kristerssonin johtaman maltillisen kokoomuksen lisäksi kristillisdemokraatit sekä liberaalit. Hallituksen tukipuolue ruotsidemokraatit ei osallistu hallituskabinetin eli ministeriryhmän työskentelyyn. Kristerssonin hallituksen ohjelmaa kutsutaan Tidön sopimukseksi.
Kristerssonin hallituksen ilmasto- ja ympäristöministeri, 26-vuotias Romina Pourmokhtari, on nimityksensä jälkeen Ruotsin historian nuorin ministeri.
Historia

Ruotsidemokraattien, maltillisen kokoomuksen, kristillisdemokraattien ja liberaalien muodostama oikeistoblokki sai valtiopäiville kolmen paikan enemmistön ja yhteensä 176 paikkaa Ruotsin vuoden 2022 valtiopäivävaaleissa. Uuden hallituksen muodostajana toimi maltillisen kokoomuksen puheenjohtaja Ulf Kristersson. Hallitusneuvotteluissa olivat mukana kaikki oikeistoblokin puolueet.
Tidön sopimus

Kristerssonin hallituksen ohjelmaa kutsutaan Tidön sopimukseksi. Hallitusohjelmassa on kuusi kohtaa, joiden aihealueita ovat:
Terveys ja sairaanhoito
Ilmasto ja energia
Rikollisuus
Maahanmuutto ja kotoutuminen
Koulutus
Kotitaloudet ja kasvu
Tidön sopimus > Terveys ja sairaanhoito

Hallitusohjelman uudistuksia terveyden ja sairaanhoidon piirissä ovat valtion varojen tarkempi valvonta ja seuranta, kansallisen suunnitelman toteuttaminen hoitohenkilöstön kouluttamiseksi, hoidon tehokkuuden ja laaturaportoinnin tarkempi seuranta, viranomaisen perustaminen terveydenhuollon jonojen purkamiseksi, valtakunnallinen pitkän aikavälin suunnitelma hoitopaikkapulan poistamiseksi, lisääntynyt yhteistyö alueellisten keskusten välillä syöpäkeskusten esimerkin mukaisesti sekä terveydenhuollon digitaalisen infrastruktuurin uudistaminen.
Hallituksen on määrä toteuttaa kansallinen äitiyssuunnitelma, laajentaa perusterveydenhuoltoa ja taata oikeus säännölliseen lääkärikontaktiin. Kristerssonin hallitus haluaa kehittää ja parantaa lasten syöpähoitoja,  uudistaa hammashoitoa, lisätä tasa-arvoista hoitoa ja lisätä naisten sairauksia ja terveyttä koskevaa hoitoa ja tutkimusta. Hallitus haluaa myös kehittää terveydenhuoltoa maaseudulla ja harvaan asutuilla alueilla. Hallitus haluaa investoida perhesuhteiden ylläpitoon hoitojakson aikana ja kehittää apteekkien roolia hoitoketjussa.
Hallituksen tavoitteena on tehdä hoitoketjuista yksilöllisempiä, selventää lääkärien roolia hoitoketjussa ja lisäksi ehkäistä mielenterveyden ongelmia ja itsemurhia. Hallitus haluaa vahvistaa riippuvuushoitoa ja edistää kunnanlääkärien palkkaamista. Hallitus haluaa parantaa henkilökohtaisen avun saatavuutta ja selvittää vanhustenhuollon kielivaatimuksen toteuttamista.
Tidön sopimus > Ilmasto ja energia > Energia

Hallitus selvittää uusia ydinvoimainvestointeja ja sähköntuotannon uudelleenkäynnistämistä Etelä-Ruotsissa. Hallitus muuttaa energiapoliittista tavoitetta täysin uusiutuvasta täysin fossiilittomaan energiaan. Hallitus palauttaa teknologianeutraaliuden hallitusohjelmaan. Hallitus aikoo toteuttaa uudet säännöt energiamarkkinoille ja edistää valtion johdolla uutta energiapoliittista suuntaa.
Hallitus haluaa paremmat olosuhteet ydinvoiman ja vesivoiman tuotannolle. Hallitus haluaa kehittää tuulivoimaa neutraalin kilpailun kannalta  paikallista etua ja ympäristöä huomioiden. Hallitus haluaa parantaa energiatehokkuutta ja edistää aurinkokennojen käyttöönottoa.
Hallitus haluaa suojata kotitalouksia ja yrityksiä korkeilta energiakustannuksilta ja antaa tukea alhaisempiin sähkön hintoihin. Hallitus aikoo uudistaa energiaviraston toiminnan.
Tidön sopimus > Ilmasto ja energia > Ilmasto

Hallitus aikoo tarkastella ilmasto- ja ympäristöpolitiikan toimia tehokkuuden näkökulmasta, joka tukee Ruotsin kansallista varallisuutta. Ruotsi etsii kustannustehokkaita toimenpiteitä, jotka eivät samalla vahingoita teollisuutta ja maaseutua. Ruotsi kohdistaa varat eniten kasvihuonekaasupäästöjä vähentäviin hankkeisiin, kuten teollisuuden muutokseen ja teknologian kehitykseen. Hallitus aikoo tarkastella tukien hyödyllisyyttä ja välineitä ilmastotyössä.
Hallitus aikoo laajentaa latausinfrastuktuuria ja tukea kevyttä liikennettä, julkisia latauspisteitä sekä raskaan liikenteen sähköstämistä. Hallitus aikoo yksinkertaistaa ja lyhentää ympäristölupaprosesseja:  tavoitteena on turvata ruotsalaisen elinkeinoelämän kilpailukyky ja edistää vihreää siirtymää ilmastoystävällisten tuotteiden ja teknologian viennillä.
Tidön sopimus > Kotitaloudet ja kasvu > Yrittäjyys ja tuottavuus

Hallitus aikoo toteuttaa uudistuksia, joilla yrittäjien maksettavaksi koituvia hallintokuluja voidaan vähentää.  Uudistuksilla halutaan edistää yritys- ja pääomaverotuksen kilpailukykyä ja luoda uusia työpaikkoja, kasvua ja vaurautta. Hallitus aikoo parantaa ammatillisia koulutusmahdollisuuksia ja vahvistaa yliopistojen muutostehtävää.
Hallitus haluaa lisätä yritysten kannustimia panostaa tutkimukseen ja antaa koulutukseen suunnattua siirtymätukea. Hallitus säilyttää Bromman lentokentän ja haluaa lisätä kannustimia pienten ja keskisuurten yritysten kasvuun, työllistämiseen ja pääoman hankintaan. Hallitus haluaa helpottaa ja yksinkertaistaa perheyritysten omistajuusvaihdoksia.
Tidön sopimus > Kotitaloudet ja kasvu > Työtarjoukset

Hallitus haluaa muuttaa etuusjärjestelmää niin, että se ohjaa hakeutumaan työhön ja koulutukseen. Hallitusohjelman mukaisesti jokaisen työmarkkinatukea saavan on osallistuttava työkykyään vastaavaan toimintaan tukien vastineeksi. Hallitus aikoo toteuttaa tutkiuudistuksen, jonka tarkoituksena on kannustaa työhön ja omavaraisuuteen. Hallitus aikoo kohdistaa sairausvakuutuksien painopistettä kuntoutukseen ja tarpeettomien sairauslomien torjumiseen.
Hallitus aikoo toteuttaa uudistuksia, joka tuo joustavuutta työmarkkinoihin ja perhe-elämän yhdistämiseen. Hallituksen tavoitteena on vahvistaa ikääntyneiden pysymistä työelämässä sekä selvittää kuntien tasausjärjestelmää niin, että se vähentäisi korkeaa verotusta.
Tidön sopimus > Kotitaloudet ja kasvu > Työpolitiikan tehostaminen

Työpolitiikassaan hallitus tavoittelee sitä, että pitkäaikaistyöttömien työllistämiskustannukset  alenisivat. Hallituksen tavoitteena on myös passiivisen pitkäaikaistyöttömyyden katkaiseminen, työmarkkinapoliittisten toimenpiteiden yksinkertaistaminen sekä valtion ja kuntien välisen vastuunjaon selventäminen.
Tidön sopimus > Kotitaloudet ja kasvu > Kotitaloudet

Kristerssonin hallituksen kotitalouspoliittisen ohjelman tavoitteena on alentaa ansio- ja eläketuloveroja. Hallitus pyrkii vahvistamaan eläkeläisten taloutta ja valinnanvapautta. Tavoitteena on myös alhaisemmat polttoainehinnat ja säästöjen verotuksen alentaminen.
Hallitus haluaa suojata kotitalouksia äkillisiltä hintanousuilta ja toteuttaa uudistuksia, jotka edistävät laajempaa omistajuutta esimerkiksi asumisen, säästämisen ja eläkkeiden keinoin. Hallitus haluaa suojella haavoittuvassa asemassa olevia lapsia esimerkiksi niin, että harrastustoimintaa lisätään ja  käyttöön otetaan vapaa-aikakortti.
Mäenaluslampi (Mikkeli)

| Mäenaluslampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°47′56″N, 27°04′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Kuojoki Majavalampeen 
Järvinumero:  14.929.1.015
Mittaustietoja
Pinnankorkeus:  122,9 m  
Pituus:  170 m  
Leveys:  90 m  
Rantaviiva:  0,451 km  
Pinta-ala:  1,006 ha  
Saaria:  ei saaria 
 fiMäenaluslampi 
Mäenaluslampi  on Etelä-Savossa Mikkelissä  Pöyryn lähellä sijaitseva lampi.
Maantietoa

Lampi on 170 metriä pitkä, 90 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) se kuuluu. Lammen vedenpinnan korkeus on 122,9 metriä mpy.
Niskanselkä

Niskanselkä on ainakin seuraavien järvien osan nimitys:
Kiantajärvi
Oulujärven Niskanselkä järven luoteisosassa
Onkivesi, eteläosassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Niskanselkä”, voi hakea sivunnimihaulla, laajalla sivunnimihaulla tai tekstihaulla.
Mäkihypyn Alpen Cup 2017–2018

Mäkihypyn Alpen Cup 2017–2018 oli järjestyksessään 28. Alpen Cup-tapahtuma. Naiset kilpailivat historian 10. kerran. Tapahtuma oli Kansainvälisen hiihtoliiton isännöimä. Kilpailu käytiin 9. syyskuuta 2017 – 11. maaliskuuta 2018. Sarja koostui 12 eri kilpailusta, jotka pidettiin Sveitsissä, Italiassa, Saksassa, Sloveniassa ja Ranskassa.
Joukkueiden kokonaistulokset

| Sija | Maajoukkue | Pisteet | Ero |
| --- | --- | --- | --- |
| 1. |  Slovenia | 2812 | – |
| 2. |  Saksa | 2315 | -497 |
| 3. |  Itävalta | 2213 | -599 |
| 4. |  Sveitsi | 937 | -1875 |
| 5. |  Ranska | 346 | -2466 |
| 6. |  Italia | 141 | -2671 |
Mäkihypyn Alpen Cup 2016–2017

Mäkihypyn Alpen Cup 2016–2017 oli järjestyksessään 27. Alpen Cup-tapahtuma. Tapahtuma oli Kansainvälisen hiihtoliiton isännöimä. Kilpailu alkoi 10. syyskuuta 2016 ja päättyi 12. maaliskuuta 2017. Sarja koostui 12 erillisestä kilpailusta, jotka pidettiin Sveitsissä, Itävallassa, Saksassa, Sloveniassa ja Ranskassa.
Joukkueiden kokonaistulokset

| Sija | Maajoukkue | Pisteet | Ero |
| --- | --- | --- | --- |
| 1. |  Slovenia | 3078 | – |
| 2. |  Itävalta | 2562 | -516 |
| 3. |  Saksa | 2522 | -556 |
| 4. |  Sveitsi | 304 | -2774 |
| 5. |  Ranska | 255 | -2823 |
| 6. |  Italia | 12 | -3066 |
Muratit

| Muratit |
| --- | --- |
 Euroopanmuratti (Hedera helix).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Araliakasvit Araliaceae
Suku::  Muratit Hedera  L.
Katso myös
   Muratit Wikispeciesissä   Muratit Commonsissa 
Infobox OKNimi-testi OK: 
Muratit (Hedera) on kasvisuku araliakasvien (Araliaceae) heimossa. Siihen kuuluu määrittelytavasta riippuen toistakymmentä lajia, jotka kasvavat Euroopassa, Pohjois-Afrikassa ja Aasiassa.
Muratit ovat ainavihantia, ilmajuuriensa avulla tukea pitkin kiipeileviä ja suikertelevia köynnöskasveja. Lehdet pitkissä versoissa ovat vuorottaisia. Nuorissa oksissa ne ovat liuskaisia, mutta täyskasvuisilla yksilöillä ehytlaitaisia. Kellanvihreät, syksyllä avautuvat kukat ovat pallomaisissa, tiiviissä kukinnoissa. Kukat sisältävät runsaasti mettä, ja ne ovat tärkeää ravintoa myöhäissyksyn hyönteisille. Talvella kypsyvät hedelmät (6 mm) ovat mustia marjoja, ja ne ovat linnuille mieluista ravintoa. Ihmisille ne kuitenkin ovat myrkyllisiä.
Euroopassa yleisin laji on euroopanmuratti (Hedera helix), josta tunnetaan lukuisia muotoja. Arborescens on pistokkaista lisättävä pystykasvuinen muoto. Muratteja käytetään seinien, muurien ja pylväiden koristeluun, mutta usein myös maanpeitekasvina. Suomessa muratit eivät yleensä ole talvenkestäviä, mutta hyvän lumisuojan turvin ne voivat menestyä matalana kasvina ulkonakin tyydyttävästi. Suomen oloihin sopii parhaiten ulkona kasvatettavaksi Baltiasta kotoisin oleva lajike vironmuratti (Hedera helix ’Baltica’). [lähde? ] Lukuisista puutarhamuodoista varsinkin kirjavalehtiset lajikkeet ovat suosittuja ruukkukasveja.
Murattilajeja

azorienmuratti (Hedera azorica)
kanarianmuratti (Hedera canariensis, syn. Hedera helix subsp. canariensis – kanarianvarjomuratti)
kaukasianmuratti (Hedera colchica)
euroopanmuratti eli varjomuratti (Hedera helix)
irlanninmuratti (Hedera hibernica, syn. Hedera helix subsp. hibernica – irlanninvarjomuratti)
Sukuun kuuluu osittain:
murattiaralia (×Fatshedera lizei, euroopanmuratin ja huonearalian Fatsia japonica välinen risteymä.)
Aiheesta muualla

Suomen Lajitietokeskus: Muratit – Hedera
Flora of China: Hedera (englanniksi)
Niskanselkä (Oulujärvi)

| Niskanselkä |
| --- | --- |
Valtiot:   Suomi
Paikkakunta:  Vaala
Koordinaatit:  64°28′15″N, 26°56′19″E
Mittaustietoja
 fiNiskanselkä 
Niskanselkä on yksi Oulujärven kolmesta pääasiallisesta järvenselästä Vaalassa (muut Oulujärven pääasialliset järvenselät ovat Paltaselkä ja Ärjänselkä). Niskanselästä alkaa Oulujoki, joka laskee Perämereen. Niskanselkä kuten Ärjänselkäkin on Suomen suurimpia sisävesilakeuksia ja muistuttaa merta.
Montgiscard

| Montgiscard |
| --- | --- |
 Montgiscardin kirkko
 vaakuna
 Montgiscard
 Koordinaatit: 43°27′32″N, 0°34′28″E 
Valtio:  Ranska
Alue:  Midi-Pyrénées
Departementti:  Haute-Garonne
Arrondissementti:  Toulouse
Väkiluku:  2 120
 
 Kunnan kotisivut 
Infobox OKVirheellinen NIMI-arvo: 
Montgiscard on kunta eteläisessä Ranskassa Haute-Garonnen departementissa Midi-Pyrénées'n alueella. Kunnassa olevassa 1400-luvulta peräisin olevassa kirkossa on alueelle tyypillinen kellotorni.
Tunnettuja kuntalaisia

Bernard Maris, ekonomisti ja yksi Charlie Hebdon iskun uhreista vuonna 2015.
Aiheesta muualla

Kuvia tai muita tiedostoja aiheesta Montgiscard Wikimedia Commonsissa
Mélissa le Nevé

Le Nevé vuonna 2010
Mélissa le Nevé (s. 1989) on ranskalainen kiipeilijä. Hän kiipesi 9a-vaikeustasoisen reitin, Action Directen, ensimmäisenä naisena. Reitin on kiivennyt alle 30 kiipeilijää. Vaikein hänen kiipemänsä boulder-reitti on ollut 8B+ vaikeustasoinen Mécanique élémentaire.
Le Nevé aloitti kiipeilyn 15-vuotiaana. Hän voitti Ranskanmestaruuden boulderoinnissa vuodesta 2010 vuoteen 2013. Maailmancupeista hän voitti hopeaa vuonna 2013 ja 2016. Hän lopetti kilpailuihin osallistumisen vuonna 2016 ja on sittemmin keskittynyt ulkokivillä kiipeilyyn. Vuonna 2015 hän kiipesi Big Five -nimisen kokoelman reittejä Fontainebleaussa Ranskassa. Big Fiveen kuuluu viisi 7C-8A -vaikeustasoista reittiä. Le Nevé oli ensimmäinen reitit kiivennyt nainen.
Mélonin Noumonvi

| Mitalit> Maa:   Ranska.Miesten kreikkalais-roomalainen paini.MM-kilpailut  | Mitalit> Maa:   Ranska.Miesten kreikkalais-roomalainen paini.MM-kilpailut  | Mitalit> Maa:   Ranska.Miesten kreikkalais-roomalainen paini.MM-kilpailut  | Maa:   Ranska> Miesten kreikkalais-roomalainen paini. |
| --- | --- | --- | --- |
|  Kultaa | Taškent 2014 | 85 kg |  |
|  Hopeaa | Herning 2009 | 84 kg |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | 98 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Moskova 2006 | 84 kg |  |
|  Pronssia | Sofia 2007 | 84 kg |  |
|  Pronssia | Baku 2010 | 84 kg |  |
|  Pronssia | Tbilisi 2013 | 96 kg |  |
Mélonin Noumonvi (s. 10. lokakuuta 1982 Pariisi) on ranskalainen kreikkalais-roomalaisen tyylin painija.
Noumonvi voitti maailmanmestaruuden 85 kg:n sarjassa Taškentissa 2014 kukistettuaan loppuottelussa azerbaidžanilaisen Səman Təhmasibin. Hän saavutti MM-hopeaa 84 kg:n painoluokassa Herningissä 2009. Loppuottelussa hän hävisi turkkilaiselle Nazmi Avlucalle. Bakun Euroopan kisoissa 2015 hän sai 98 kg:n sarjassa pronssia. Lisäksi Noumonvi on paininut neljä kertaa EM-pronssille. Ateenan kesäolympialaisissa 2004 Noumonvi oli 16:s, Pekingissä 2008 ja Lontoossa 2012 viides.